Helga Kangro

Helga Kangro (o.s. Suits; 19. toukokuuta 1924 Tartto – 11. toukokuuta 1999 Tukholma) oli virolainen kirjailija ja lääkäri. Hänen isänsä oli kirjailija Gustav Suits.

Helga Suits kävi lukion Tartossa. Vuonna 1944 hän pakeni äitinsä kanssa Suomeen ja edelleen Ruotsiin, jossa hän valmistui lääkäriksi ja psykiatriksi. Hän toimi lastenpsykiatrina Jönköpingissä, Västeråsissa ja Göteborgissa. Vuonna 1951 hän avioitui Ruotsin virolaisen tulevan ortopedin Vello Kangron kanssa. 

Helga Kangro on kuvannut kirjoissaan vanhempiensa elämää. Vuonna 1964 julkaistu teos Gustav Suitsu noorus kertoo hänen isänsä nuoruudesta. Vuonna 1987 Lundissa julkaistu Aino ja Gustavi lugu sisältää hänen vanhempiensa kirjeenvaihtoa.  Postuumisti vuonna 2000 ilmestynyttä teosta Kas mäletad Kaarel? pidetään omaelämäkerrallisena.

Lähteet

Virolaiset kirjailijat
Ruotsin virolaiset
Vuonna 1924 syntyneet
Vuonna 1999 kuolleet